102.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 242 της 23/25 Μαΐου 1988 (ΦΕΚ Α΄ 104)  (Διόρθ. Σφαλμ. στο ΦΕΚ Α΄ 129/15 Ιουν. 1988)  Σύσταση βαθμών και θέσεων αξιωματικών ειδικών καθηκόντων της Ελληνικής Αστυνομίας και άλλες διατάξεις.  Έχοντας υπόψη: 1.Τις διατάξεις του άρθρ. 11 παρ. 1 εδαφ. δ και ε και 7 του Νομ. 1481/84 «Οργανισμός Υπουργείου Δημόσιας Τάξης» (ΦΕΚ Α΄-152), όπως αντικαταστάθηκε με το άρθρ. 1 παρ. 1 του Νόμ. 1590/86 (ΦΕΚ Α΄-49). 2.Τις διατάξεις του Π.Δ. 137/86 «Συγκρότηση της Γενικής Γραμματείας Δημόσιας Τάξης» (ΦΕΚ Α΄- 51). 3.Την υπ’ αριθ. 2389/87 Υπουργική απόφαση «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄-81). 4.Την υπ’ αριθ. 297/1988 γνωμοδότηση του Συμβουλίου Επικρατείας, ύστερα από πρόταση του Υπουργού Δημόσιας Τάξης και του Υφυπουργού Οικονομικών, αποφασίζουμε: Σύσταση βαθμών και θέσεων  αξιωματικών ειδικών καθηκόντων Άρθρ.1.-Στους βαθμούς και τις θέσεις του αστυνομικού προσωπικού ειδικών καθηκόντων της παρ. 4 του άρθρ. 23 του Νόμ. 1481/84, όπως συμπληρώθηκε με τις διατάξεις του άρθρ. 1 παρ. 2 του Π.Δ. 159/86 (ΦΕΚ Α΄-61) και του άρθρου μόνου του Π.Δ. 180/88 (ΦΕΚ Α΄-80), επέρχονται οι ακόλουθες μεταβολές: 1.Οι θέσεις των Ταξιάρχων Υγειονομικών αυξάνονται κατά μία και μειώνονται κατά μία οι θέσεις των Υγειονομικών Αστυνομικών Διευθυντών ή Υποδιευθυντών ή Αστυνόμων Α΄. 2.Στην κατηγορία των χημικών αξιωματικών συνιστάται μία οργανική θέση βαθμού Ταξιάρχου και μειώνονται κατά μία οι οργανικές θέσεις των Χημικών Αστυνομικών Διευθυντών ή Υποδιευθυντών. 3.Στην κατηγορία των αστυκτηνιάτρων αξιωματικών συνιστάται μία οργανική θέση βαθμού Ταξιάρχου και μειώνονται κατά μία οι οργανικές θέσεις των αστυκτηνιάτρων Αστυνομικών Διευθυντών. 4.Η μία θέση ιερέα Αστυνομικού Υποδιευθυντή ή Αστυνόμου Α΄ ή Αστυνόμου Β΄ ή Υπαστυνόμου Α΄ καθίσταται εφεξής θέση Αστυνομικού Διευθυντή ή Υποδιευθυντή ή Αστυνόμου Α΄ ή Αστυνόμου Β΄ ή Υπαστυνόμου Α΄. Για την παραπάνω θέση βλ. και διατάξεις άρθρ. 2 του Π.Δ. 416/28 Σεπτ.-6 Οκτ. 1993 (ΦΕΚ Α΄ 175), κατωτ. σελ. 24,9213.  (Αντί για τη σελ. 16,581(α) Σελ. 16,581(β) Τεύχος 1171-Σελ. 45 Υπουργείο Δημόσιας Τάξης (Οργανικές Διατάξεις) 4.Α.α.100-102   164 5.Στην κατηγορία των μουσικών αξιωματικών συνιστάται μία οργανική θέση βαθμού Αστυνομικού Διευθυντή και μειώνονται κατά μία οι οργανικές θέσεις των μουσικών Αστυνομικών Υποδιευθυντών ή Αστυνόμων Α΄. Αύξηση θέσεων προσωπικού  εξουδετέρωσης εκρηκτικών μηχανισμών Άρθρ.2.-Οι θέσεις του αστυνομικού προσωπικού, που προβλέπονται από την παρ. 2 του άρθρ. 2 του Π.Δ. 357/1986 (Α΄-157), αυξάνονται κατά πέντε. Μεταβατική διάταξη Άρθρ.3.-Η διάταξη της παρ. 4 του άρθρ. 4 του Νομ. 1590/1986 εφαρμόζεται και για τους αστυκτηνιάτρους Υπαστυνόμους Α΄, που υπηρετούσαν στην Ελληνική Αστυνομία κατά την έναρξη ισχύος αυτού του νόμου. Έναρξη ισχύος Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.   